Tartu. Ma käisin jälle Tartus. Miski päikseline vari on selle linna peal. Soe ja mõnus. Seekord küll töö asjus, aga soe ja mõnus oli ikkagi.    Tasku - vinge keskuse on nad ehitanud, mis sellest, et osta ei ole sealt miskit erilisemat kui Tallinnast. Vahet pole, nüüd saan kooli  nädalavahetusel ka kinno minna. Ja juba nimed - Tasku, Pläsku ja Tigutorn kõlavad tartulikult.    Vihma valas, kui üheksa paiku Tallinna poole startisin. Üksik jalgrattur püüdis üle botaanikaaia aia ulatuvate puuokste all varju leida. Uus sild on ehitamisel. La Dolce Vita pitsa on suve jooksul maitsetumaks läinud. Ja loengud. Kui loenguid on kaks ja võimalikke toimumispäevi kolm, siis toimuvad need Murphy seaduse kohaselt... esimese päeva hommikul ja teise õhtul. Et nädalavahetus saaks sisustatud.  Voila!